News Update: คอนเฟิร์มแล้ว! BENLY e มาแน่ อีก 6 เดือน ไทยฮอนด้าเริ่มผลิตในประเทศ 200 คัน พร้อมขอรัฐช่วยส่วนลด คันละ 18,000 บาท - FINNOMENA
สำนักข่าวประชาชาติธุรกิจรายงานว่า ‘ไทยฮอนด้า’ เตรียมส่งรถจักรยานยนต์ไฟฟ้ารุ่น BENLY e ร่วมมาตรการสรรพสามิต รับส่วนลด 18,000 บาทต่อคัน ตั้งเป้าอีก 6 เดือนเริ่มผลิตในประเทศ 200 คัน
26 ต.ค. 2565

สำนักข่าวประชาชาติธุรกิจรายงานว่า ‘ไทยฮอนด้า’ เตรียมส่งรถจักรยานยนต์ไฟฟ้ารุ่น BENLY e ร่วมมาตรการสรรพสามิต รับส่วนลด 18,000 บาทต่อคัน ตั้งเป้าอีก 6 เดือนเริ่มผลิตในประเทศ 200 คัน
วันที่ 25 ต.ค. ดร.เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า กรมสรรพสามิตได้ลงนามข้อตกลงตามมาตรการสนับสนุนการใช้ยานยนต์ไฟฟ้าระหว่างกรมสรรพสามิตกับผู้ประกอบอุตสาหกรรมรถจักรยานยนต์เพิ่มอีก 1 ราย คือ บริษัท ไทยฮอนด้า จำกัด ผู้ผลิตและจำหน่ายรถจักรยานยนต์ยี่ห้อฮอนด้า
โดยรถจักรยานยนต์ BEV ที่เข้าร่วมมาตรการ ต้องมีคุณสมบัติดังนี้
1. ต้องเป็นแบตเตอรี่ประเภทลิเทียมไอออน
2. มีความจุแบตเตอรี่ตั้งแต่ 3 KWh ขึ้นไป หรือมีระยะทางที่วิ่งได้ตั้งแต่ 75 กิโลเมตร ต่อการชาร์จ 1 ครั้ง ตามมาตรฐาน WMTC (World Motorcycle Test Cycle) ตั้งแต่ Class 1 ขึ้นไป
3. ต้องใช้ยางล้อที่เป็นไปตามมาตรฐานผลิตภัณฑ์อุตสาหกรรม มาตรฐานเลขที่ มอก.2720-2560 (UN Reg.75) หรือที่สูงกว่า (UN Reg.75)
4. ต้องผ่านการทดสอบความปลอดภัยของรถจักรยานยนต์ไฟฟ้าตามมาตรฐานผลิตภัณฑ์อุตสาหกรรม เลขที่ มอก.2952-2561 (UN Reg.136) หรือที่สูงกว่า
ทั้งนี้ บริษัทมีความประสงค์ผลิตรถจักรยานยนต์ BEV ในประเทศ และขอรับสิทธิ จำนวน 1 รุ่น คือ รุ่น BENLY e ในอีก 6 เดือนต่อจากนี้ ในขั้นต้นคาดว่าจะมีการผลิตประมาณ 200 คัน
จากมาตรการดังกล่าว ส่งผลให้มีผู้ประกอบอุตสาหกรรมและผู้นำเข้าลงนามในข้อตกลงกับกรมสรรพสามิตแล้ว จำนวน 10 ราย แบ่งเป็นผู้ประกอบอุตสาหกรรมและผู้นำเข้ารถยนต์ จำนวน 7 ราย และรถจักรยานยนต์ จำนวน 3 ราย โดยคาดว่าจะมียอดจองและยอดขายรถยนต์และรถจักรยานยนต์ไฟฟ้าที่ขอรับสิทธิตามมาตรการ ภายในสิ้นปี 2565 รวมกันทั้งสิ้นกว่า 25,000 คัน
ก่อนหน้านี้ ฮอนด้าได้มีการเปิดตัว จยย. ไฟฟ้า BENLY e ที่ประเทศญี่ปุ่นในปี 2019 โดยรุ่นที่ถูกที่สุดราคาอยู่ที่ 693,000 เยน หรือประมาณ 182,000 บาท
ปัจจุบัน ฮอนด้าได้มีโครงการจักรยานยนต์ไฟฟ้าฟ้า BENLY e ให้เช่าขับสำหรับไรเดอร์ หรือวินมอเตอร์ไซต์ ราคาถูกสุดอยู่ที่เดือนละ 2,000 บาท
BENLY e แบ่งเป็น 4 รุ่นย่อย ได้แก่
BENLY e I: ความจุไม่เกิน 50 ซีซี หรือมอเตอร์ไฟฟ้า กำลังน้อยกว่า 0.6 กิโลวัตต์
BENLY e II: ความจุมากกว่า 50 ซีซี แต่ไม่เกิน 125 ซีซี หรือมอเตอร์ไฟฟ้า กำลังน้อยกว่า 1.0 กิโลวัตต์
BENLY e I Pro และ BENLY e II Pro: เพิ่มตะกร้าด้านหน้า กล่องด้านหลัง พร้อมระบบเบรคเท้า เป็นอุปกรณ์มาตรฐาน
ชุดแบตเตอรี่ลิเธียม-ไอออน ขนาด 48 โวลท์ ของ BENLY e มี 2 ชุด ในชื่อ Honda Mobile Power Pack (MPP) สามารถถอดออกได้ง่าย ชาร์จได้ทั้งแบบอยู่ในตัวรถหรือนำมาชาร์จด้านนอกก็ได้ โดยฮอนด้ากล่าวว่า BENLY e สามารถขึ้นเนินได้ง่ายเพราะมีแรงบิดสูง เดินทางได้ 87 กม. ในพื้นที่ราบ โดยการชาร์จชุดแบตเตอรี่ 1 ครั้ง ใช้เวลาราว 4 ชม.
อ้างอิง: https://www.prachachat.net/finance/news-1097803 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BENLY e
News Update
มอไซต์ไฟฟ้า
รถยนต์ไฟฟ้า
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA